Súťažné podklady k zriadeniu dynamického nákupného systému

„Strážna služba DNS“

Dynamický nákupný systém vyhlásený elektronickým postupom zadávania nadlimitnej zákazky podľa ustanovení § 58 až 61 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „ZVO“)

Obsah súťažných podkladov

[1. Identifikácia verejného obstarávateľa 2](#_Toc202256699)

[1.1. Centrálne obstarávanie 3](#_Toc202256700)

[2.1. Čo je dynamický nákupný systém 3](#_Toc202256701)

[2.2. Základné pojmy 3](#_Toc202256702)

[3. Opis predmetu zákaziek v rámci DNS 3](#_Toc202256703)

[3.1. Všeobecné informácie 4](#_Toc202256704)

[3.2. Rozsah verejného obstarávania, vymedzený Spoločným slovníkom obstarávania (CPV) 4](#_Toc202256705)

[3.3. Predpokladaná hodnota a lehota trvania DNS 4](#_Toc202256706)

[3.4. Výzva na predkladanie ponúk v rámci zriadeného DNS 4](#_Toc202256707)

[4. Lehota na predkladanie žiadostí o zaradenie 5](#_Toc202256708)

[5. Komunikácia a vysvetľovanie 5](#_Toc202256709)

[5.1. Všeobecné informácie k webovej aplikácii JOSEPHINE 6](#_Toc202256710)

[5.2. Pravidlá pre doručovanie 6](#_Toc202256711)

[5.3. Vysvetľovanie 7](#_Toc202256712)

[6. Predkladanie žiadosti o zaradenie do DNS 7](#_Toc202256713)

[6.1. Spôsob a podmienky predkladania žiadosti o zaradenie do DNS 7](#_Toc202256714)

[6.2. Žiadosť o zaradenie do DNS 8](#_Toc202256715)

[6.3. Vyhodnotenie doručených žiadostí o zaradenie 8](#_Toc202256716)

[7. Preukázanie splnenia podmienok účasti 8](#_Toc202256717)

**Zoznam príloh:**

Príloha č. 1 – Podmienky účasti

Príloha č. 2 – Žiadosť o zaradenie do DNS

# Identifikácia verejného obstarávateľa

Názov organizácie: Ministerstvo vnútra Slovenskej republiky

Sídlo: Pribinova 2, 812 72 Bratislava

IČO: 00151866

Kontaktná osoba: Mgr. Petronela Pitoňáková

E-mail: petronela.pitonakova@minv.sk

ID DNS v JOSEPHNE: **67620**

Link na DNS v JOSEPHINE: <https://josephine.proebiz.com/sk/tender/67620/summary>

## 1.1. Centrálne obstarávanie

Verejný obstarávateľ pre túto zákazku nevystupuje ako centrálny verejný obstarávateľ.

## 2.1. Čo je dynamický nákupný systém

Dynamický nákupný systém (ďalej aj ako „DNS“) je elektronický proces určený na obstarávanie tovaru, stavebných prác alebo služieb bežne dostupných na trhu. DNS predstavuje interný „kvalifikačný systém dodávateľov“, ktorých bude verejný obstarávateľ vyzývať na predkladanie ponúk vo vyhlásených zákazkách danej skupiny tovarov. Systém je stále otvorený, a tak aj v priebehu jeho trvania sa vedia noví dodávatelia prihlásiť a zapojiť do súťaženia. Dodávatelia, ktorí nebudú zaradení/kvalifikovaní v tomto systéme, nebudú môcť predložiť ponuku na konkrétnu zákazku v systéme.

Cieľom zriadenia DNS a zadávania zákaziek v DNS je umožniť verejnému obstarávateľovi flexibilné zadávanie zákaziek v súlade so ZVO podľa svojich reálnych potrieb, t. j. v čase a rozsahu, ktorý mu je známy.

## 2.2. Základné pojmy

**Záujemcom** sa pre účely tohto DNS rozumie hospodársky subjekt, ktorý podal žiadosť o zaradenie do DNS.

**Žiadosť o zaradenie do DNS** (ďalej aj „žiadosť o zaradenie“) je prejavom vôle záujemcu byť vyzývaný na predloženie ponuky do zákaziek vyhlásených v zriadenom DNS a v prípade záujmu predložiť ponuku. žiadosť o zaradenie je možné predkladať počas celej doby trvania DNS.

**DNS sa považuje za zriadený** v okamihu, keď verejný obstarávateľ oznámi záujemcom, ktorí doručili žiadosť o zaradenie do DNS v základnej lehote na podanie žiadostí, informáciu o vyhodnotení ich žiadostí podľa ZVO.

**Základnou lehotou na podávanie žiadostí o zaradenie** sa rozumie lehota, ktorá je uvedená v oznámení o vyhlásení verejného obstarávania.

**Dodatočnou lehotou na podávanie žiadostí o zaradenie** sa rozumie doba počas trvania DNS, t. j. od jeho zriadenia do jeho ukončenia.

**Zákazkou** sa rozumie zákazka vyhlásená verejným obstarávateľom v zriadenom DNS. Verejný obstarávateľ vyhlasuje zákazku odoslaním výzvy na predkladanie ponúk (ďalej len „výzva“) všetkým zaradeným záujemcom.

# Opis predmetu zákaziek v rámci DNS

## 3.1. Všeobecné informácie

1. DNS bude slúžiť na zadávanie zákaziek v rozsahu predmetov determinovaných názvom zriadeného DNS a definovaných nižšie uvedenými kódmi CPV.
2. Plnenia na základe tohto DNS budú odovzdávané/realizované na území Slovenskej republiky.
3. Konkrétne miesta a lehoty dodania predmetu konkrétnych zákaziek zadávaných v rámci DNS budú uvedené v príslušnej výzve na predkladanie ponúk.
4. Podrobná špecifikácia predmetu zákazky, jeho presný rozsah ako aj ostatné doplňujúce informácie budú uvedené v jednotlivých výzvach v rámci zriadeného DNS, ktoré budú zaslané všetkým kvalifikovaným záujemcom prostredníctvom elektronického prostriedku JOSEPHINE.
5. Odôvodnenie nerozdelenia predmetu DNS na viac častí: vzhľadom na povahu DNS je predpoklad, že jednotlivé konkrétne obstarávania budú zadávané postupne, v rôznom rozsahu a podľa aktuálnej potreby verejného obstarávateľa. Konkrétne obstarávania teda budú v nižšej hodnote ako je predpokladaná hodnota DNS a bude tak umožnená účasť aj malých a stredných podnikov. Rozdelenie predmetu zákazky sa tak bude realizovať priamo v už vytvorenom DNS.

## 3.2. Rozsah verejného obstarávania, vymedzený Spoločným slovníkom obstarávania (CPV)

1. Číselný kód pre hlavný predmet a doplňujúce predmety zákazky z Hlavného slovníka, prípadne alfanumerický kód z Doplnkového slovníka Spoločného slovníka obstarávania (CPV):

Hlavný a doplňujúce predmety:

|  |  |
| --- | --- |
| **CPV** | **OPIS** |
| **79713000-5** | **Strážne služby** |

1. Predmetom zákaziek zadávaných v DNS je dodávka predmetov zákaziek, ktoré sú bežne dostupné na trhu, najmä v rozsahu skupiny 797. Verejný obstarávateľ podľa potreby použije aj iný konkrétny kód CPV z uvedenej skupiny alebo inej skupiny podľa CPV na zaradenie tovarov alebo služieb.

## 3.3. Predpokladaná hodnota a lehota trvania DNS

1. Predpokladaná hodnota DNS je **2 286 000,- EUR bez DPH**.
2. Dĺžka trvania DNS, t.j. doba, na ktorú sa zriaďuje DNS na zadávanie konkrétnych zákaziek: **48 mesiacov**.

Doba trvania DNS je od jeho zriadenia do vyčerpania predpokladanej hodnoty alebo do uplynutia dĺžky trvania DNS. Verejný obstarávateľ si vyhradzuje právo v prípade potreby počas trvania DNS, navýšiť jej predpokladanú hodnotu a/alebo predĺžiť jej trvanie.

## 3.4. Výzva na predkladanie ponúk v rámci zriadeného DNS

1. V rámci zriadeného DNS sa budú vyhlasovať jednotlivé výzvy na obstaranie tovarov a služieb, ktoré spadajú do skupín uvedených v bode 3.2. týchto súťažných podkladov.
2. Zároveň pôjde aj o poskytnutie súvisiacich služieb: napr. dodanie tovaru do miesta dodania a vyloženie v mieste dodania a pod. Záruka na dodaný tovar bude dodržiavaná v súlade s obchodným zákonníkom. Všetky podrobnosti budú uvedené v konkrétnych výzvach v rámci DNS.
3. Verejný obstarávateľ predpokladá zadávanie konkrétnych zákaziek v rámci DNS v dopredu neurčitých, nepravidelných intervaloch, ktoré budú závisieť od potrieb verejného obstarávateľa. Rovnako, objem konkrétnych zákaziek zadávaných v rámci DNS verejný obstarávateľ predpokladá od jednotiek až po tisíce jednotiek, čo bude určené v konkrétnej zadávanej zákazke.
4. V prípade, že si to bude zadávanie konkrétnej zákazky vyžadovať, súčasťou výzvy na predkladanie ponúk budú aj požiadavky na preukázanie čestných vyhlásení, odborných certifikátov, prípadne iných nevyhnutných dokladov potrebných na to, aby sa verejný obstarávateľ uistil, že predmet zákazky bude realizovaný a dodávaný na profesionálnej úrovni v súlade s platnými právnymi predpismi.
5. Výzva v rámci zadávania konkrétnej zákazky obsahuje druh, množstvo tovarov alebo služby a miesta plnenia kde sa budú tovary alebo služby dodávať, prípadne ďalšie informácie. V prípade, že konkrétna zákazka bude spolufinancovaná z prostriedkov Európskej únie alebo z iných relevantných programov, fondov alebo finančných mechanizmov, výzva na predkladanie ponúk bude obsahovať aj informácie o podmienkach poskytovateľa finančných prostriedkov.
6. Vo výzve bude v závislosti od obstarávaného predmetu zákazky uvedené kritérium na vyhodnotenie ponúk: Najnižšia cena za celý predmet zákazky alebo najlepší pomer ceny a kvality (napr. dodacie podmienky – lehota dodania, lepšie vlastnosti ponúkaného tovaru alebo služby a pod.), resp. nákladovosť použitím prístupu nákladovej efektívnosti najmä nákladov počas životného cyklu. Konkrétne kritérium na vyhodnotenie ponúk s podrobnou úpravou a spôsobom vyhodnotenia bude presne špecifikované v konkrétnej výzve.
7. Vo výzve bude v závislosti od obstarávaného predmetu zákazky uvedené, či sa použije elektronická aukcia alebo nie, a ak sa použije, aj jej podmienky v súlade so ZVO. Rozhodnutie o použití elektronickej aukcie pri konkrétnom obstarávaní z DNS si verejný obstarávateľ vyhradzuje.
8. Vo výzve bude uvedené, či verejný obstarávateľ požaduje zabezpečenie viazanosti ponuky zábezpekou alebo nie, ak sa bude požadovať, aj podmienky na jej zloženie v súlade so ZVO. V prípade, že si to bude predmet konkrétnej zákazky vyžadovať, verejný obstarávateľ si vyhradzuje právo požadovať aj výkonovú zábezpeku, ktorej podmienky poskytnutia budú upravené v zmluve.
9. Súčasťou výzvy bude aj typ zmluvy, ktorá sa bude uzatvárať pre konkrétne obstarávanie z DNS. Verejný obstarávateľ špecifikuje v konkrétnej výzve, či výsledkom verejného obstarávania bude uzatvorenie jednorazovej zmluvy, rámcovej dohody alebo objednávky.
10. V prípade, že si to bude predmet konkrétnej zákazky vyžadovať, verejný obstarávateľ bude uplatňovať environmentálne a sociálne aspekty verejného obstarávania.
11. Ostatné náležitosti, podmienky a podrobnosti budú uvedené v konkrétnej výzve v súlade so ZVO.

# Lehota na predkladanie žiadostí o zaradenie

1. Lehota na predkladanie žiadostí o zaradenie do DNS je uvedená v oznámení o vyhlásení verejného obstarávania, ktorým sa vyhlásilo toto DNS.
2. Predkladanie ponúk v rámci vyhlásených zákaziek bude umožnené v zmysle ZVO len zaradeným záujemcom. Verejný obstarávateľ bude vyhlasovať zákazky odoslaním výzvy všetkým zaradeným záujemcom naraz (zabezpečuje elektronický prostriedok JOSEPHINE).

# Komunikácia a vysvetľovanie

## 5.1. Všeobecné informácie k webovej aplikácii JOSEPHINE

1. Verejný obstarávateľ bude pri komunikácii so záujemcami / uchádzačmi postupovať v zmysle § 20 ZVO prostredníctvom komunikačného rozhrania elektronického prostriedku JOSEPHINE. Tento spôsob komunikácie sa týka akejkoľvek komunikácie a podaní medzi verejným obstarávateľom a záujemcami / uchádzačmi počas celého procesu verejného obstarávania.
2. JOSEPHINE je na účely tohto verejného obstarávania elektronický prostriedok na doméne <https://josephine.proebiz.com>.
3. Na bezproblémové používanie elektronického prostriedku JOSEPHINE je nutné používať jeden z podporovaných internetových prehliadačov:
* Mozilla Firefox verzia 13.0
* Google Chrome
* Microsoft Edge
1. Verejný obstarávateľ pre správnu prácu s elektronickým prostriedkom dôrazne odporúča hospodárskym subjektom, aby si prečítali manuál používania elektronického prostriedku JOSEPHINE, ktorý je dostupný na stránke [josephine.proebiz.com](file:///C%3A%5CUsers%5Clusa%5CAppData%5CLocal%5CTemp%5C7a7e8a82-e09f-41d3-be27-448476dd24e9_DNS.zip.4e9%5CDNS%5CZriadenie%20DNS%5Cjosephine.proebiz.com) v pravom hornom kontextovom menu.

## 5.2. Pravidlá pre doručovanie

1. Zásielka sa považuje za doručenú záujemcovi, ak jej adresát bude mať objektívnu možnosť oboznámiť sa s jej obsahom, t. j. ako náhle sa dostane zásielka do sféry jeho dispozície. Za okamih doručenia sa v elektronickom prostriedku JOSEPHINE považuje okamih jej odoslania v elektronickom prostriedku JOSEPHINE v súlade s funkcionalitou elektronického prostriedku.
2. Ak je odosielateľom zásielky verejný obstarávateľ, tak záujemcovi bude na ním určený kontaktný e-mail (zadaný pri registrácii do elektronického prostriedku JOSEPHINE) bezodkladne odoslaná informácia, že k predmetnému DNS alebo zákazke existuje nová zásielka/správa. Záujemca sa prihlási do elektronického prostriedku a v komunikačnom rozhraní zákazky bude mať zobrazený obsah komunikácie – zásielky, správy. Záujemca si môže v komunikačnom rozhraní zobraziť celú históriu o svojej komunikácií s verejným obstarávateľom.
3. Ak je odosielateľom informácie záujemca, tak po prihlásení do elektronického prostriedku a predmetnej zákazky môže prostredníctvom komunikačného rozhrania odosielať správy a potrebné prílohy verejnému obstarávateľovi. Takáto zásielka sa považuje za doručenú verejnému obstarávateľovi okamihom jej odoslania v elektronickom prostriedku JOSEPHINE v súlade s funkcionalitou elektronického prostriedku.
4. Verejný obstarávateľ odporúča záujemcom, ktorí chcú byť informovaní o prípadných aktualizáciách týkajúcich sa zákazky prostredníctvom notifikačných e-mailov, aby v danej zákazke zaklikli tlačidlo „ZAUJÍMA MA TO“ (v pravej hornej časti obrazovky). Notifikačné e-maily sú taktiež doručované záujemcom, ktorí sú evidovaní na elektronickom liste záujemcov pri danom DNS alebo zákazke.
5. Verejný obstarávateľ umožňuje neobmedzený a priamy prístup elektronickými prostriedkami k súťažným podkladom a k prípadným všetkým doplňujúcim podkladom. Súťažné podklady a prípadné vysvetlenie alebo doplnenie súťažných podkladov alebo vysvetlenie požiadaviek uvedených vo výzve na predkladanie ponúk, podmienok účasti vo verejnom obstarávaní, informatívneho dokumentu alebo inej sprievodnej dokumentácie budú verejným obstarávateľom zverejnené ako elektronické dokumenty v profile verejného obstarávateľa formou odkazu na elektronickom prostriedku JOSEPHINE.
6. Podania a dokumenty súvisiace s uplatnením dohľadu nad verejným obstarávaním sú medzi verejným obstarávateľom a záujemcami/uchádzačmi doručované prostredníctvom komunikačného rozhrania elektronického prostriedku JOSEPHINE. Doručovanie námietok a ich odvolávanie vo vzťahu k Úradu pre verejné obstarávanie upravuje ZVO.

## 5.3. Vysvetľovanie

1. V profile verejného obstarávateľa zriadenom v elektronickom úložisku na webovej stránke Úradu pre verejné obstarávanie je vo forme linku uvedená informácia o verejnom portáli elektronického prostriedku JOSEPHINE, na ktorom budú všetky informácie a dokumenty vždy k dispozícii. Verejný obstarávateľ nebude duplicitne zverejňovať dokumenty aj na profile vedenom na webovej stránke Úradu pre verejné obstarávanie.
2. V prípade nejasností alebo potreby objasnenia požiadaviek a/alebo podmienok účasti vo verejnom obstarávaní, uvedených v oznámení o vyhlásení verejného obstarávania a/alebo v súťažných podkladoch, v inej sprievodnej dokumentácii a/alebo iných dokumentoch poskytnutých verejným obstarávateľom v lehote na podanie žiadosti o zaradenie alebo v lehote na predkladanie ponúk, môže ktorýkoľvek zo záujemcov požiadať prostredníctvom komunikačného rozhrania elektronického prostriedku JOSEPHINE o ich vysvetlenie.
3. Vysvetlenie informácií uvedených v oznámení o vyhlásení verejného obstarávania, v súťažných podkladoch alebo v inej sprievodnej dokumentácii bude uverejnené v elektronickom prostriedku JOSEPHINE v danom DNS alebo konkrétnej zákazke v časti Dokumenty.

# Predkladanie žiadosti o zaradenie do DNS

## 6.1. Spôsob a podmienky predkladania žiadosti o zaradenie do DNS

1. Každý hospodársky subjekt má možnosť registrovať sa do elektronického prostriedku JOSEPHINE pomocou hesla alebo aj pomocou občianskeho preukazu s elektronickým čipom a bezpečnostným osobnostným kódom (eID).
2. Žiadosť o zaradenie sa predkladá elektronicky do elektronického prostriedku JOSEPHINE, umiestnenom na webovom sídle <https://josephine.proebiz.com>.
3. [Skrátený návod registrácie](https://store.proebiz.com/docs/josephine/sk/Manual_registracie_SK.pdf) záujemcov rýchlo a jednoducho prevedie procesom registrácie v elektronickom prostriedku na elektronizáciu verejného obstarávania JOSEPHINE. Pre lepší prehľad tu záujemcovia nájdu tiež opis základných obrazoviek systému.
4. Predkladanie žiadostí o zaradenie je umožnené iba autentifikovaným záujemcom. Autentifikáciu je možné vykonať týmito spôsobmi:
* v elektronickom prostriedku JOSEPHINE registráciou a prihlásením pomocou občianskeho preukazu s elektronickým čipom a bezpečnostným osobnostným kódom (eID). V elektronického prostriedku je autentifikovaná spoločnosť, ktorú pomocou eID registruje štatutár danej spoločnosti. Autentifikáciu vykonáva poskytovateľ elektronického prostriedku JOSEPHINE, a to v pracovných dňoch v čase 8.00 - 16.00 hod. O dokončení autentifikácie je záujemca informovaný e-mailom.
* nahraním kvalifikovaného elektronického podpisu (napríklad podpisu eID) štatutára danej spoločnosti na kartu užívateľa po registrácii a prihlásení do elektronického prostriedku JOSEPHINE. Autentifikáciu vykoná poskytovateľ elektronického prostriedku JOSEPHINE, a to v pracovných dňoch v čase 8.00 - 16.00 hod. O dokončení autentifikácie je záujemca informovaný e-mailom.
* vložením dokumentu preukazujúceho osobu štatutára na kartu užívateľa po registrácii, ktorý je podpísaný elektronickým podpisom štatutára, alebo prešiel zaručenou konverziou. Autentifikáciu vykoná poskytovateľ elektronického prostriedku JOSEPHINE, a to v pracovných dňoch v čase 8.00 - 16.00 hod. O dokončení autentifikácie je záujemca informovaný e-mailom.
* vložením plnej moci na kartu užívateľa po registrácii, ktorá je podpísaná elektronickým podpisom štatutára aj splnomocnenou osobou, alebo prešla zaručenou konverziou. Autentifikáciu vykoná poskytovateľ elektronického prostriedku JOSEPHINE, a to v pracovné dni v čase 8.00 - 16.00 hod. O dokončení autentifikácie je záujemca informovaný e-mailom.
1. Autentifikovaný záujemca si po prihlásení do elektronického prostriedku JOSEPHINE v prehľade dynamických nákupných systémov vyberie daný DNS, do ktorého má záujem sa kvalifikovať a vloží svoju žiadosť do určeného formulára na príjem žiadosti, ktorý nájde v záložke „Žiadosti“.
2. V predloženej žiadosti o zaradenie prostredníctvom elektronického prostriedku JOSEPHINE musia byť pripojené požadované dokumenty a doklady (odporúčaný formát je PDF). Verejný obstarávateľ odporúča zachovať štruktúru a číslovanie tak, ako je uvedené v týchto súťažných podkladoch.
3. V prípade, že sú doklady, ktoré tvoria žiadosť o zaradenie, vydávané orgánom verejnej správy (alebo inou povinnou inštitúciou) priamo v digitálnej podobe, môže záujemca vložiť do systému tento digitálny doklad (vrátane jeho úradného prekladu). Záujemca je oprávnený použiť aj doklady transformované zaručenou konverziou podľa zákona č. 305/2013 Z. z. o elektronickej podobe výkonu pôsobnosti orgánov verejnej moci a o zmene a doplnení niektorých zákonov (zákon o e-Governmente) v platnom znení.
4. Záujemca môže predloženú žiadosť o zaradenie dodatočne doplniť, zmeniť alebo vziať späť do uplynutia základnej lehoty na predkladanie žiadostí o zaradenie. Doplnenú, zmenenú alebo inak upravenú žiadosť o zaradenie je potrebné doručiť spôsobom opísaným v týchto súťažných podkladoch v lehote na predkladanie žiadostí o zaradenie. Záujemca pri odvolaní žiadosti o zaradenie postupuje obdobne ako pri vložení prvotnej žiadosti. V čase plynutia základnej lehoty na predkladanie žiadostí o zaradenie môže záujemca pomocou ikony koša žiadosť stiahnuť – zmazať. Po späťvzatí žiadosti o zaradenie je možné predložiť žiadosť o zaradenie opäť.

## 6.2. Žiadosť o zaradenie do DNS

Žiadosť o zaradenie musí byť predložená prostredníctvom komunikačného rozhrania elektronického prostriedku JOSEPHINE v slovenskom alebo českom jazyku a musí obsahovať:

1. Vyplnenú žiadosť o zaradenie podľa prílohy č. 2.
2. Splnomocnenie konať za záujemcu alebo skupinu záujemcov, ak žiadosť o zaradenie podpisuje iná osoba ako štatutárny zástupca.
3. Dokumenty, ktorými záujemca alebo skupina záujemcov preukazuje splnenie podmienok účasti.

## 6.3. Vyhodnotenie doručených žiadostí o zaradenie

1. Verejný obstarávateľ bude pri vyhodnocovaní doručených žiadosti o zaradenie postupovať v súlade so ZVO. Komunikácia medzi záujemcom/záujemcami a verejným obstarávateľom/komisiou menovanou na vyhodnotenie doručených žiadostí o zaradenie bude prebiehať výhradne elektronicky, prostredníctvom komunikačného rozhrania elektronického prostriedku JOSEPHINE.
2. Verejný obstarávateľ po zriadení DNS bezodkladne prostredníctvom komunikačného rozhrania elektronického prostriedku JOSEPHINE upovedomí záujemcu, či bol zaradený do DNS, alebo že bola jeho žiadosť zamietnutá s uvedením dôvodu a lehoty, v ktorej môže byť doručená námietka a práva podať opätovne novú žiadosť o zaradenie.

# Preukázanie splnenia podmienok účasti

Pre zaradenie do DNS záujemca musí spĺňať podmienky účasti uvedené v prílohe č. 1.